
Hvorledes  kan  et  Menneske  blive  frelst? 

—  af   Dr.   Lo  well   L.   Ben  n  ion.— 


Ovenstaaende  Titel  er  et  Spørgsmaal,  Menneskene  har  stil- 
let i  Aarhnndreder.  Hvilke  Hjælpemidler  er  tilgængelige 
for  Mennesket  i  dets  Søgen  efter  evigt  Liv?  Religioner  læg- 
ger sædvanligvis  Vægt  paa  en  af  de  tre  Maader  eller  Veje 
til  evigt  Liv  —  Guds  Naade,  Kirken  og  dens  Sakramenter 

eller  Individets  Tro  og  Ger- 
ninger. 

Den  katolske  Kirke  har 
lagt  Vægt  paa  Sakramen- 
ternes Betydning  for  Li- 
vet. Ved  Guds  Naade  for- 
retter Kirken  Sakramen- 
terne, som  bringer  Tilgi- 
velse for  Synd  og  Adgang 
til  Guds  Rige.  Ingen  tro- 
ende Katolik  vilde  vove  at 
møde  Livet  eller  Døden  el- 
ler Guds  Rige,  uden  at  Sa- 
kramenterne var  admini- 
streret af  hans  Kirke.  Fra 
Vuggen  til  Graven  —  fra 
Daab  til  Salvelse  —  admi- 
nistrerer Kirken  Naaden 
til  Gunst  for  Mennesket. 
Selv  naar  det  har  forladt 
denne  Eksistens,  kan  Naa- 
de stadig  gives  det  ved  an- 
dres Tro  og  Bønner. 

Reformationens    Ledere, 
der  ikke  formaaede  at  re- 
formere den  katolske  Kir- 
ke og  som  var  uvillige  til 
at   tilbagekalde    den    faste 
Stilling,     de    havde    taget, 
blev  udelukkede  af  Moder- 
kirken.     Forinden      deres 
Udelukkelse  søgte  de  ikke 
efter  en  kristen  Livsfiloso- 
fi, men  Rettelsen  af  Misbrug,  som  var  krøbet  ind  i  Kirken, 
som  de  ikke  ansaa  for  at  være  i  Overensstemmelse  med 
sandt  kristent  Liv.  Nu  da  de  befandt  sig  udenfor  Kirken 
. —  U(jen  dens  Autoritet  og  dens  naadegivende  Sakramenter 


Om  Frelsen. 
Paulus  erklærede  i  sit 
Brev  til  Romerne:  »Thi 
jeg  skammer  mig  ikke  ved 
Evangeliet;  thi  det  er  en 
Guds  Kraft  til  Frelse  for 
hver  den,  som  tror.«  De 
Sidste  Dages  Profet  Joseph 
Smith  sagde  engang,  »at 
blive  frelst  betyder,  al  et 
Menneske  placeres  uden- 
for dets  Fjenders  Række- 
vidde«. Problemet:  Frelse 
har  længe  eksisteret  i  re- 
ligiøse Menneskers  Herler. 
Hvad  Frelse  betyder  og 
hvorledes  den  kan  opnaas 
er  et  Spørgsmaal,  som 
Menneskene  har  diskute- 
ret vidt  og  bredt.  I  den- 
ne Artikel  sammenligner 
Ældste  Bennion  andre  re- 
ligiøse Samfunds  Opfat- 
telse med  vor  Kirkes  Læ 
re,  at  »ved  Kristi  Forso- 
ning kan  alle  Mennesker 
blive  frelst  ved  at  adlyde 
Evangeliets  Love  og  Ordi- 
lumcer.« 

—  blev  deres  Arbejde  ikke  blot  et  Renselsesværk,  men 
kom  ogsaa  til  at  bestaa  af  en  ny  Vurdering  af  Frelse  — 
en  Vurdering,  der  vilde  bringe  dem  og  deres  Tilhængere 
Fortrøstning  og  Forvisning. 

Saa  forskellig  som  de  to  største  af  Reformatorerne,  Lu- 
ther og  Calvin,  var,  fandt  de  dog  Frelsen  ved  væsentligt 
det  samme  Middel  —  Guds  Naade.  Før  Reformbevægelsens 
stormfulde  Dage  lagde  Luther  —  som  theologisk  Professor 
ved  Universitetet  i  Wiirttemberg  —  Grundvolden  til  sin 
nye  Filosofi.  Han  fandt  den  i  Paulus's  Liv  og  Lærdomme. 
For  det  var  Paulus,  som  først  dybt  erfarede  Betydningen 
af  og  Meningen  med  Guds  Naade  og  dens  Magt  til  at  gøre 
Menneskene  til  nye  Skabninger  i  Kristus.  Følgende  Skrift- 
sted i  Brevet  til  Efeserne  2:8 — 9  maa  have  gjort  et  stærkt 
Indtryk  paa  Luther:  »For  af  Naade  er  I  frelste  ved  Tro, 
og  det  ikke  af  eder  selv,  Guds  er  Gaven;  ikke  af  Gerninger, 
for  at  ikke  nogen  skal  rose  sig«.  De  besvarede  for  ham 
det  dengang  brændende  Spørgsmaal:  Hvorledes  skal  en 
Synder  blive  retfærdiggjort  for  Gud? 

John  Calvin,  der  var  mindre  følelsesmæssigt  indstillet  og 
mere  logisk  end  Luther,  forklarede  ikke  blot  Menneskenes 
Frelse,  men  i  lige  Grad  deres  Fordømmelse  som  værende 
fuldstændigt  Skaberens  Værk,  som  havde  forudbestemt  alle 
Mennesker  til  deres  Skæbne,  før  de  blev  født.  Ingen  kunde 
ændre  Guds  evige  Bestemmelser.  De,  der  var  udvalgt  til  det 
evige  Liv,  kunde  ikke  gøre  noget  for  at  miste  denne  Be- 
gunstigelse; de,  der  var  beskikket  til  evig  Fordømmelse 
kunde  ikke  —  lige  meget  hvor  smukt  og  godt  et  Liv  de 
førte  — ■  forandre  deres  Bestemmelse.  Alt  hvad  det  gjaldt 
om  for  den  troende  Calvinist  var  at  bevise  for  sig  selv  — 
og  ofte  for  andre  —  at  han  var  blandt  de  udvalgte.  Kun 
da  kunde  han  møde  Livets  og  Dødens  Usikkerheder.  Calvin 
havde  endog  mindre  Brug  for  Kirken  og  dens  Sakramenter 
end  Luther  havde. 

Sidste  Dages  Hellige  tror,  at  hvis  et  Menneske  skal  gøre 
sig  Haab  om  Frelse  i  Guds  Rige,  at  det  da  maa  benytte  sig 
af  baade  Guds  Naade  og  Kirkens  Sakramenter.  Uden  Guds 
Naade  vilde  Mennesket  ikke  eksistere  paa  Jorden.  Det  vilde 
være  foruden  Jesu  Kristi  Evangelium,  uden  Frelserens 
mønsterværdige  og  inspirerende  Liv,  uden  Midler,  hvorved, 
Opstandelse  kunde  modtages,  uden  nødvendig  Inspiration 
til  at  overvinde  Synden,  uden  Tilgivelsens  Styrke. 

Mennesket  trænger  ogsaa  til  Kirken.  For  Kirken  er  Be- 
vareren  af  Idealer,  Værdier  og  Sandheder.  Den  anviser  os 
Vejen  til  at  leve  Livet  paa  rette  Maade,  giver  os  Opmun- 
tring og  understøtter  vore  idealistiske  Bestræbelser  og  for- 
lener os  med  Tro,  Haab  og  Trøst.  Som  Institution  er  den 

organiseret  for  at  hjælpe  Menneskene  til  at  tjene  deres 
Medmennesker  gennem  Lærervirksomhed,  Missionærarbej- 
de,  Rekreation  og  socialt  Arbejde.  Kirken  er  et  Centrum 
for  Næstekærlighed,  en  Kilde  til  økonomisk  og  social  Sik- 
kerhed, et  Middel  til  Vækst  og  Udtryksform.  Den  er 
Haandhæveren  af  Præstedømmet,  Administratoren  af  hel- 
lige Ordinancer.  Kirken  er  en  væsentlig  Bestanddel  af 
Menneskets  religiøse  Liv  i  De  Sidste  Dages  Helliges  Filo- 
sofi. 

Mormonismen  gør  —  skønt  den  fuldt  ud  anerkender  den 
betydningsfulde  og  uvurderlige  Rolle,  Guddommen  og  Kir- 
ken spiller  i  Menneskets  Frelse  —  dens  Værdi  for  Indivi- 
det afhængig  af  dets  aktive  Samarbejde.  Guddommen  kan 
ikke  alene  frelse  Mennesket.  Kirken  alene  er  magtesløs  i 
Individets  Liv.  Frelse  er  en  individuel  Opnaaelse  gennem 
Individets  Tro  og  Gerninger,  takket  være  Guddommens  Le- 
delse og  Kirkens  Hjælp  og  Understøttelse. 

De  Sidste  Dages  Skrifter  er  fulde  af  Anvisninger  om, 
hvorledes  Kirkens  Sakramenter  og  Guds  Præstedømme 
kun  er  virksomme,  naar  det  enkelte  Individ  forbereder 
sig  til  dem  og  efter  at  have  modtaget  dem  lever  efter  dem. 
Læg  Mærke  til  Menneskets  Del  i  Daaben: 

»Og  atter  til  Kirken  paa  Befalings  Vis  angaaende  Daabs- 
maaende:  Alle,  som  ydmyge  sig  for  Gud  og  ønske  at  blive 
døbte,  som  fremkomme  med  et  sønderknust  Hjerte  og  en 
angergiven  Aand,  og  som  vidne  for  Menigheden,  at  de  i 
Sandhed  have  omvendt  sig  fra  deres  Synder  og  er  villige 
til  at  paatage  sig  Jesu  Kristi  Navn  med  fast  Beslutning  om 
at  tjene  ham  indtil  Enden  og  i  Virkelighed  udvise  ved 
deres  Gerninger,  at  de  have  annammet  Kristi  Aand  til 
deres  Synders  Forladelse  skulle  ved  Daaben  optages  i  hans 
Kirke.«  (Pagtens  Bog  20:37.) 

Bemærk  Forholdet  mellem  guddommelig  Myndighed 
og  et  retfærdigt  Levned  af  Præstedømmets  Bærer: 

»...  Præstedømmets  Rettigheder  er  uadskilleligt  for- 
bundne med  Himmelens  Kræfter,  og  at  Himmelens  Kræf- 
ter ikke  kunne  kontrolleres  eller  bruges  uden  i  Følge  Ret- 
færdighedens Principper.  At  de  kunne  overdrages  paa  os 
er  sandt;  men  naar  vi  forsøge  at  skjule  vore  Synder,  til- 
fredsslille  vort  Hovmod  og  vor  forfængelige  Ærgerrighed 
eller  udøve  Kontrol,  Herredømme  eller  Tvang  over  Menne- 
skenes Sjæle  i  nogen  som  helst  Grad  af  Uretfærdighed,  se 
da  unddrager  Himlene  sig  os,  Herrens  Aand  bedrøves,  og 
naar  denne  bortdrages,  da  er  saadanne  Mænds  Præstedøm- 
me og  Myndighed  tilende.«  (Pagtens  Bog  121). 

Frelse  —  Løftet  om  evigt  Liv  med  al  dets  Glæde  og 
Herlighed  —  er  i  Sandhed  Guds  største  Gave  til  Mennesket, 

men  det  er  en  Gave,  som  er  givet  paa  Betingelse  af  Lydig- 
hed og  Menneskets  Bestræbelser. 

»Vi  tror,  at  alle  Mennesker  kan  blive  frelst  formedelst 
Kristi  Forsoning,  ved  at  adlyde  Evangeliets  Love  og  Ordi- 
nancer.«    (Tredie  Trosartikel.) 


For  88  Aar  siden. 


Den  14.  Juni  er  det  88  Aar  siden  Ældsterne  Erastus 
Snow  og  George  P.  Dykes  kom  til  København,  mødt  og 
budt  velkommen  af  Ældste  Peter  O.  Hansen.  De  kom  med 
den  største  Gave,  som  det  danske  Folk  nogensinde  var  ble- 
vet budt,  Jesu  Kristi  Evangelium.  Begyndelsen  var  —  som 
altid  —  svær,  men  Vanskelighederne  var  til  for  at  over- 
vindes. Og  de  blev  overvundet,  Skridt  for  Skridt.  Med  Ild- 
hu og  Begejstring  gik  disse  Brødre  op  i  deres  Arbejde  med 
Sandheden  som  deres  eneste  Vaaben.  Mange  fattede  Tro 
paa  deres  brændende  Vidnesbyrd  og  blev  Medlemmer  af 
Kirken  —  og  voksede  derved.  Der  tændtes  et  nyt  Haab  i 
forkuede  Menneskers  Hjerter;  trætte  af  en  forkastelig  lang 
Arbejdsdag  og  præget  af  de  lavere  Klassers  sociale  Mindre- 
værdsfølelser kom  de  til  deres  Møder  og  lyttede  med  stedse 
stigende  Forundring  til  Missionærernes  nye  og  dog  evig- 
gamle Budskab.  Her  var  noget,  de  kunde  fatte  og  som  ikke 
havde  noget  at  gøre  med  Præstefif  og  arrogant  Embeds- 
mandstone.  Det  var  Mennesker  som  dem  selv,  taget  ud  af 
Livet,  men  baaret  og  grebet  af  en  højere  Idé.  Var  det  da 
noget  Under,  at  Missionærerne  fik  Sukces?  Sandheden  fri- 
gjorde disse  første  Frugter  af  Mormonismen.  Gangen  blev 
friere,  Panden  mere  oprejst,  nu  følte  de  deres  Menneske- 
værd. 

I  Hundredvis,  ja  i  Tusindvis  emigrerede  disse  brave 
Mænd  og  Kvinder  til  Zion  og  hjalp  med  til  at  opbygge 
Herrens  Værk  med  en  aldrig  svigtende  Tro  paa  Herren 
og  det  gengivne  Evangelium.  Der  kunde  skrives  den  ene 
sandfærdige  Beretning  efter  den  anden,  Beretninger,  der 
vilde  aande  Heltemod,  Trofasthed  og  Fastholden  ved  Ide- 
alerne. 

Vi  maa  aldrig  glemme  disse  Pionerer  i  Den  danske  Mis- 
sion, som  har  lidt  og  stridt  for  vor  Skyld.  Det  krævede 
Mod  at  have  en  Overbevisning  dengang;  personlig  Over- 
last og  Chikanerier  paa  enhver  tænkelig  Maade  hørte  til 
Dagens  Orden.  Vi  nævner  med  Ærefrygt  Navnene:  Erastus 
Snow,  George  P.  Dykes,  Peter  O.  Hansen  og  John  E.  Fors- 

gren.  Vi  kunde  blive  ved  med  at  nævne  Navne,  som  i  lige 
saa  høj  Grad  fortjener  Omtale.  Men  fælles  for  dem  alle  var 
Troen  paa,  at  Herren  atter  havde  talt  til  Jorden. 

Som  Medlemmer  af  Kirken  i  Danmark  vil  vi  fejre  den 
14.  Juni  som  en  af  de  store  Dage,  som  fortjener  al  mulig 
Opmærksomhed.  Lad  os  skænke  de  første  Pionerer  en 
Tanke  og  takke  Herren  for  dem. 

O.  B.  W. 


Et  Kærlighedens  Evangelium 

—     af  Ældste  Antoine  R.   I  vins.    — 


Jesu  Kristi  Evangelium  er  et  Kærlighedens  Evangelium. 
Da  nogen  spurgte  Jesus,  hvilket  var  det  største  Bud,  sva- 
rede han:  »Du  skal  elske  Herren  din  Gud  med  hele  din 
Sjæl,  Sind  og  Styrke,  og  et  andet  er  dette  ligt:  du  skal 
elske  din  Næste,  som  dig  selv.« 

Jeg  tror,  at  Jesu  Kristi  Evangelium  har  ethvert  Element 
i  sig,  der  er  nødvendigt  for  Menneskenes  Færd.  Med  andre 
Ord,  jeg  tror  ikke,  der  findes  noget,  som  Menneskene  gør 
til  Guds  Ære,  eller  som  er  nødvendigt  for  deres  Udvikling 
og  Velfærd,  i  hvilket  dette  grundlæggende  Kærligheds- 
princip ikke  skulde  findes. 

Jesu  Kristi  Evangelium,  der  blev  givet  i  Begyndelsen,  da 
Verdens  Grundvold  blev  lagt,  er  den  Plan,  gennem  hvilken 
Menneskeheden  kan  naa  den  største  Udvikling.  Kristus 
kom  herned  for  at  lægge  Vægt  paa  dette,  ved  i  Kærlighed 
at  give  sit  Liv  for  at  forløse  Menneskeheden.  Og  jeg  er 
fuldt  overbevist  om,  at  vi,  hvis  vi  vilde,  kunde  faa  dette 
Princip  til  at  karakterisere  ethvert  værdigt  Formaal  i 
Livet. 

Hvis  Nationernes  Regenter  med  Rode  kunde  oprykke  al 
den  Graadighed  og  Havesyge  fra  deres  Hjerter,  som  sand- 
synligvis ophober  sig  der,  saa  kunde  Nationerne  leve  i 
Fred  og  stole  paa  hverandre,  ja  stærke  Nationer  kunde 
maaske  endog  række  en  svagere  Nation  en  hjælpende 
Haand. 

Jeg  tror,  at  alle  de  Besværligheder,  Verden  gaar  igen- 
nem nu  og  alle  de  store  Overskrifter  i  Aviserne  fremkom- 
mer, fordi  det  ikke  lykkes  Menneskene  at  paaskønne  dette 
ene  Princip.  Hvis  vi  blot  kunde  faa  vort  Livs  Aktiviteter  til 
at  hvile  paa  dette  ene  Princip,  saa  vilde  vi  blive  lykkelige, 
vi  vilde  faa  Fremgang,  og  vi  vilde  faa  Mod  til  at  staa  An- 
sigt til  Ansigt  med  Fremtiden. 

Den  største  Frygt,  Menneskene  har,  er  maaske  Frygten 
for,  at  Havesygens  Aand  vil  bevirke,  at  nogen  vil  berøve 
dem  Selvhævdelsen  og  den  Respekt,  der  følger  dermed. 
Hvis  ethvert  Menneske  vidste,  at  han  kunde  leve  hele  sit 
Liv  med  Anledning  til  at  tjene  Herren  og  sine  Medmenne- 
sker, og  kun  spise  og  være  paaklædt  i  det,  der  var  nød- 
vendigt til  at  gøre  ham  lykkelig,  saa  vilde  dette  blive  en 
vidunderlig,  en  fantastisk  Verden.  Men  dette  kan  ikke 
naaes,  før  vi  indfører  Kærlighedsprincippet  i  vort  daglige 
Liv. 

Der  er  Virkekraft  i  KaMiighedsprincippet.  Jeg  har  set 
det  blive  gennemført  i  mange  Tilfælde.  Jeg  har  set  det 
kæmpe  med  Graadighed  og  Havesyge,  og  jeg  har  set  det 
sejre.  Jeg  har  set  den  Mand,  der  tillod  dette  at  herske 
over  sit  Liv,  vokse  fra  den  ene  Ansvarspost  til  den  anden, 
indtil  alle  hans  Medmennesker  respekterede  ham.  Jeg  ved, 
fordi  jeg  har  studeret  det,  at  det  er  et  livgivende  Princip. 

Jeg  har  haft  den  Erfaring  at  bo  blandt  Medlemmer  af 
Kirken,  der  saaledes  beherskede  Folkets  Aktiviteter,  at 
Kærlighedens  Aand  var  den  mest  fremragende,  og  jeg  har 
set  disse  Mennesker  naa  til  Frihed. 

De  har  udviklet  sig  og  naaet  langt  ved  Hjælp  af  disse 
Principper,  og  jeg  har  set  Kærlighedens  og  Fredens  Aand 
slaa  sig  ned  i  den  Gren  og  holdt  Vagt  over  dens  Vækst  og 
Udvikling. 

Benjamin  Franklin  udtalte  en  Gang,  at  han  havde  lært 
som  Dreng,  at  om  han  ønskede  at  nogen  skulde  blive  in- 
teresseret i  ham,  saa  skulde  han  søge  at  faa  Vedkommende 
til  at  tjene  ham  paa  en  eller  anden  Maade.  Hvis  vi  vil 
tjene  Evangeliet,  der  er  blevet  givet  os,  i  den  Aand,  vil  vi 
lære  at  elske  Evangeliet  paa  samme  Maade.  Hvis  vi  vil 
give  det  vor  Tid  og  vort  Talent,  saa  skal  vi  elske  det  i  For- 
hold til  den  Tjeneste,  vi  yder  det. 


Præsident  Lyman  i  København. 


Præsident  og  Søster  Richard  R.  Lymans  Besøg  i  København 
i  Forbindelse  med  Missionspræsidenternes  Konference  var  en 
straalende  Begivenhed,  som  sent  vil  glemmes.  Nærmere  Omtale 
af  den  store  Begivenhed  vil  fremkomme  i  Bladets  Nummer  fol- 
den 15.  Juni.  Red. 

Den  danske  Missions  Historie. 


Fortsat. 

Til  sidst  hørte  Autoriteterne  i  Stockholm,  at  flere  Per- 
soner havde  besluttet  sig  til  at  blive  døbt  af  Ældste  Fors- 
gren, til  Trods  for  den  strenge  Straf,  der  var  fastsat  af  Lo- 
ven for  denne  Overtra^delse.  Derfor  blev  Ældste  Forsgren 
arresteret  Natten  mellem  den  9.  og  10.  September  1850  og 
bragt  ombord  paa  et  amerikansk  Skib,  som  skulde  sejle  til 
New  York.  Hans  Pas  blev  paategnet  for  denne  By  og  Rej- 
sen betalt. 

Men  heldigvis  skulde  det  Skib,  som  han  ufrivilligt  var 
kommet  ombord  i,  anløbe  Helsingør  for  at  betale  den  saa- 
kaldte  Øresundstold,  før  det  kunde  sejle  fra  Østersøen  ind 
i  Kattegat.  Ældste  Forsgren  var  ikke  sen  til  at  benytte  sig 
af  den  givne  Lejlighed  til  at  vinde  sin  Frihed,  og  da  han 
ydermere  paa  Rejsen  fra  Stockholm  havde  vundet  Kaptaj- 
nens Venskab  var  det  ham  ikke  vanskeligt  at  komme  i 
Land.  Lykkelig  over  Udsigten  til  snart  at  kunne  forene  sig 
med  sine  Missionærkammerater  og  Venner  i  København  og 
i  Begreb  med  at  rejse  dertil  blev  han  arresteret  af  det  dan- 
ske Politi  paa  den  svenske  Konsuls  Begæring,  der  havde 
modtaget  Ordre  fra  sit  Lands  Regering  om  sammen  med 
de  danske  Myndigheder  at  søge  foranlediget  Forsgrens  Til- 
bagesendere til  New  York,  hvis  han  skulde  prøve  paa  at 
gaa  i  Land  ved  Helsingør.  Som  Grund  for  hans  Arrestation 
angav  de  danske  Myndigheder,  at  da  han  var  uden  tilstræk- 
kelige Midler,  maatte  han  betragtes  som  Løsgænger  og  Om- 
strejfer. Lykkeligvis  besøgte  den  amerikanske  Gesandt  Mr. 
Walter  Forward,  med  hvem  Erastus  Snow  havde  knyttet  et 
stærkt  Venskabsbaand,  netop  da  Helsingør,  og  til  ham  hen- 
vendte Ældste  Forsgren  sig  som  amerikansk  Borger  for 
Beskyttelse.  Mr.  Forward  sagde  som  Svar  paa  de  danske 
Myndigheders  Hensigter,  at  han  vilde  være  ansvarlig  for 
Mr.  Forsgren  og  forsikrede  dem  om,  at  der  ikke  var  nogen 
Fare  for,  at  han  skulde  falde  Samfundet  til  Byrde  paa 
Grund  af  Pengemangel,  da  han  vidste,  at  Arrestanten  havde 
Venner  og  Midler  i  København.  Dette  Mr.  Forwards  Stand- 
punkt havde  den  ønskede  Virkning,  Ældste.  Forsgren  blev 
sat  paa  fri  Fod  og  rejste  sammen  med  Gesandten  til  Kø- 
benhavn, hvortil  han  ankom  den  18.  September  1850  og 
blev  budt  hjerteligt  velkommen  af  sine  elskede  Brødre  i 
Præstedømmet,  som  han  ikke  havde  set  i  tre  Maaneder. 

Saaledes  endte  det  første  Forsøg  paa  at  indføre  Evange- 
liet i  Sverige. 

Det  bør  maaske  tilføjes  i  denne  Forbindelse,  at  det  Sel- 
skab af  Landmænd,  hvoraf  Ældste  Forsgren  havde  døbt 
sytten,  sejlede  til  Amerika  kort  efter  hans  Fængsling,  og 
man  har  ikke  hørt  noget  autentisk  om  dem  siden,  selv  om 
Broder  Forsgren  hævdede,  at  nogle  af  dem  senere  blev  be- 
kendt med  Grene  af  Kirken  i  Vesten. 

4.  KAPITEL. 

I  Mellemtiden  gav  Anskaffelsen  af  Herr  Nehms  Sal  i  Kø- 
benhavn friske  Impulser  til  Arbejdet.  I  nogen  Tid  blev  der 
regelmæssigt  holdt  Møder  hver  Søndag  fra  10 — 12  og  fra 
7 — 9  og  Onsdag  Aften  Kl.  74.  Da  Salen  var  godt  beliggende 
paa  en  af  Byens  Hovedgader,  var  Møderne  som  Regel  vel 
besøgte,  og  mange  blev  døbt.  De  nye  Medlemmer  frydede 
sig  i  udstrakt  Grad  over  Evangeliets  aandelige  Gaver.  Mange 
Tilkendegivelser  af  Guds  Kraft,  især  med  Hensyn  til  Hel- 
bredelse af  de  syge  styrkede  og  trøstede  de  troende  og  in- 
spirerede dem  til  fornyede  Anstrengelser. 

Ved  Slutningen  af  et  Møde,  som  blev  holdt  i  København 
Søndag  Aften  den  22.  September  1850  blev  Christian  Chri- 
stiansen ordineret  til  Lærer  og  Frederik  Christian  Sørensen 
og  Johan  A.  Ahmansen  til  Diakoner  under  Apostel  Erastus 
Snows  og  de  andre  Ældsters  Hænder.  Ældsterne  Snow, 
Dykes,  Forsgren  og  Hansen  tilbragte  Tirsdag  den  24.  Sep- 
tember i  Bøn  og  Raadslagning,  og  efter  Paaskyndelse  af 
den  Helligaahd  blev  det  besluttet,  at  Ældste  Hansen  skulde 
paabegynde  Revisionen  af  Mormons  Bog  og  forberede  Tryk- 
ningen af  den,  medens  Ældste  Snow  selv  vilde  rejse  til 
England  for  at  overvære  en  Konference  der  og  forsøge  at 
rejse  de  nødvendige  Penge,  saa  at  Mormons  Bog  kunde 
blive  trykt  paa  Dansk.  Ældste  Forsgren  var  imidlertid  ble- 
vet beskikket  til  at  arbejde  i  og  omkring  København,  me- 
dens det  blev  overdraget  Ældste  Dykes  at  rejse  til  Aalborg. 

Den  Aften  kom  Ældste  Carl  C.  A.  Christensen,  en  ung 
Mand  paa  atten  Aar,  til  Peter  Beckstrøms  Hjem  for  at 
høre,  hvad  Broder  Dykes  havde  at  sige  om  Religion.  Ældste 
Dykes,  som  da  boede  hos  Beckstrøms,  kom  sent  hjem,  og 
Samtalen  mellem  den  unge  Mand  og  Ældste  Dykes  endte 
efter  en  Times  Forløb  med,  at  den  unge  Mand  forlangte 
Daab,  som  blev  forrettet  to  Dage  senere  af  Ældste  Dykes 
den  25.  Septeber  1850. 

Efter  at  have  gjort  alle  nødvendige  Forberedelser  sejlede 
Ældste  Snow  fra  København  til  England  den  4.  Oktober 
1850.  Kort  før  sin  Afrejse  udsendte  han  sin  populære  Trak- 
tat »En  Sandheds  Røst«,  hvori  Evangeliets  første  Princip- 
per blev  forklaret  paa  fortrinlig  Vis.  Broder  Snow  skrev 
den  oprindeligt  paa  Engelsk,  og  Broder  Peter  O.  Hansen 

oversatte  den  til  Dansk.  Med  Undtagelse  af  den  lille  Trak- 
tat »En  Advarsel  til  Folket«,  skrevet  og  udgivet  af  Peter  O. 
Hansen  før  Ældste  Snows  Ankomst  til  København,  blev 
»En  Sandheds  Røst«  saaledes  Kirkens  første  Skrift  i  Den 
skandinaviske  Mission.  Den  første  Udgave  af  denne  Trak- 
tat, der  var  trykt  i  et  Antal  af  2000  blev  trykt  hos  Firmaet 
F.  E.  Bording,  som  fortsatte  med  at  trykke  for  Kirken  i 
Danmark  til  sin  Død  den  3.  Februar  1884  og  hans  Efter- 
følgere, som  stadig  drev  Forretningen  saa  sent  som  1912 
udførte  da  det  meste  af  Trykkearbejdet  for  Kirken  i  Skan- 
dinavien. 

Som  Følge  af  den  Beskikkelse,  som  Ældste  Dykes  havde 
modtaget  i  Raadsmødet  den  24.  September  1850  rejste  han 
med  Damper  til  Aalborg,  medens  Ældste  John  E.  Forsgren 
efterfulgt  ham  som  Præsident  for  Københavns  Gren. 

Under  Ældste  Snows  Fravær  i  England  blev  Københavns 
Gren  delt  i  tre  Distrikter,  hvor  der  regelmæssigt  blev  af- 
holdt Bønnemøder.  Den  13.  Oktober  ordinerede  Ældste 
Forsgren  Christian  Christiansen  og  Frederik  C.  Sørensen  til 
Præster  og  Andreas  Ågren  og  Johan  B.  Førster  til  Lærere. 
Ældste  Forsgren  organiserede  ogsaa  et  Grensraad,  og  mange 
nye  blev  døbt. 

Ældste  George  P.  Dykes  ankom  til  Aalborg  den  10.  Ok- 
tober 1850.  Da  hans  Midler  var  meget  begrænsede,  lejede 
han  et  lille  Værelse  i  en  Sidegade  og  levede  meget  økono- 
misk. Saaledes  købte  han  sig  som  Regel  et  Middagsmaaltid 
hver  Dag,  men  nød  yderst  sjældent  noget  hverken  Morgen 
eller  Aften.  »Under  disse  triste  Forhold,«  skriver  Ældste 
Dykes,  »begyndte  jeg  at  løfte  min  advarende  Røst  til  et 
meget  overtroisk  Folk,  og  snart  havde  jeg  nok  at  gøre,  for 
den  Aand,  der  i  Aarhundreder  havde  lullet  Folket  i  Søvn 
under  deres  gamle  Skikke  og  døde  Ceremonier,  blev  nu 
vækket  og  rejste  sig  som  den  gamle  Løve  fra  dens  Søvn  og 
kom  frem  i  Form  af  Mørkets  Magter,  hvad  der  foraarsagede 
en  Skælven  i  Landet,  som  ikke  havde  fundet  Sted  i  Aarevis. 
Folket  var  forbavset,  deres  Søvn  blev  forstyrret  om  Natten 
og  deres  Arbejde  om  Dagen.  Der  var  noget  nyt  i  Landet, 
det  var  Guds  Røst  fra  det  høje  —  et  Budskab  fra  den  Gud, 
som  de  og  deres  Fædre  ikke  havde  kendt.« 

I  Aalborg  saavel  som  i  København  var  der  i  1850  en  hel 
Del  Baptister,  som  lod  til  at  være  meget  oprigtige  i  deres 
Tro  og  Gudsdyrkelse,  og  Sukcessen,  der  fulgte  Evangeliets 
Forkyndelse  i  Danmarks  Hovedstad  var  utvivlsomt  Hoved- 
aarsagen  til,  at  de  første  Ældsters  Opmærksomhed  i  Aal- 
borg var  henvendt  paa  Mennesker  af  samme  Anskuelse 
som  i  København.  Blandt  de*  ledende  Baptister  i  Aalborg 
var  Hans  Peter  Jensen,  Ejeren  af  et  stort  mekanisk  Eta- 

blissement  i  Nørre  Sundby.  Han  var  ogsaa  Forstander  for 
Baptistmenigheden  i  Aalborg  og  Omegn.  Denne  Herr  Jen- 
sen og  andre  indflydelsesrige  Baptister  bestræbte  sig  paa 
at  rette  nogle  Meningsforskelle,  der  eksisterede  mellem 
Medlemmerne  i  Menigheden  angaaende  visse  doktrinære 
Punkter,  da  Ældste  Dykes,  uventet  for  dem,  ankom  til  Aal- 
borg. Herr  Jensen  blev  en  af  de  første,  der  blev  omvendt, 
og  han  og  hans  Hustru  Sarah  Josephine  Katrine  Jensen 
og  seks  andre  blev  døbt  den  27.  Oktober  1850  som  de  før- 
ste Frugter  af  Evangeliets  Forkyndelse  i  Jylland.  Navnene 
paa  de  andre  seks  var:  Niels  Christian  Schou  og  Hustru 
(Marie),  Ole  Christian  Nielsen  og  Hustru  (Else  Katrine) 
og  Hans  Frederik  Petersen  og  Hustru  (Helene  Mathilde). 
Nogle  af  disse  første  omvendte  i  Aalborg  blev  siden  frem- 
trædende  og  aktive  i  Kirken,  især  Hans  Peter  Jensen. 

Fortsættes. 


Evig  Fremgang. 


Mormonismen  har  som  et  af  sine  fundamentale  og  grund- 
læggende Principper  Ideen  om  »evig  Fremgang«,  at  der  i 
Mennesket  ligger  Spiren  til  at  blive  en  Gud.  Denne  Spire  til 
Guddommelighed,  der  findes  i  Individets  Sjæl,  har  sikkert 
været  en  stor  Spore  til  Anstrengelse  og  Udvikling  paa  Vejen 
til  Forbedring  og  Selverkendelse.  Dette,  parret  med  Ideen 
om,  at  Mennesket  ikke  naar  dette  Fuldkommenhedens  Maal 
hurtigere,  end  det  opnaar  Kundskab  og  bringer  sit  Liv  i 
Overensstemmelse  dermed,  har  skabt  en  uimodstaaelig 
Trang  efter  Kundskab.  Der  er  maaske  ikke  i  Mormonis- 
men noget  Princip,  som  mere  fuldkomment  repræsenterer 
dette  Jesu  Budskab  end  denne  Idé  om  Menneskets  Udfol- 
delse mod  Guddommelighed.  Med  denne  Idé  er  Haabets 
Stjerne,  der  fremskynder  en  værdig  Higen,  altid  paa  Him- 
melen, opmuntrende  Mennesket  til  at  give  alt,  hvad  det 
kan,  for  denne  Selvudfoldelse  og  Tjeneste  mod  Menneske- 
heden. 

Denne  Idé  om  »evig  Fremgang«  er  en  fordragelig,  frem- 
adskridende og  fordomsfri  Opfattelse.  Selve  denne  Opfat- 
telses Natur  fremtvinger  en  Stilling  af  Fordomsfrihed  og 
en  Nødvendighed  af  Forandring,  Afpasning  og  Erhvervelse 
af  ny  Sandhed. 

Nye  Generalautoriteter. 


Ved  Generalkonferencen,  som  blev  afholdt  i  Salt  Lake 
City  den  3.,  4.  og  6.  April  blev  Ældste  Sylvester  Q.  Cannon, 
Kirkens  præsiderende  Biskop,  ordineret  til  Apostel.  Ældste 
LeGrand  Richards  blev  beskikket  til  at  efterfølge  ham 
som  præsiderende  Biskop  med  Ældsterne  Marvin  O.  Ash- 
ton  og  Joseph  L.  Wirthlin  som  Raadgivere. 

Ældste  Cannon  er  vel  kvalificeret  til  det  høje  Apostel- 
kald og  har  en  lang  Aarrække  af  kirkeligt  Arbejde  bag 
sig.  Han  blev  født  i  Salt  Lake  City  den  10.  Juni  1877  som 
Søn  af  Ældste  George  Q.  Cannon  og  Elizabeth  Boagland 
Cannon,  der  var  Utah-Pionerer  fra  1847.  I  1899  blev  han 
kaldet  til  at  udføre  en  Mission  i  Holland  og  Belgien  og  blev 
det  følgende  Aar  beskikket  til  at  virke  som  Præsident  over 
Den  belgisk-nederlandske  Mission.  Han  vendte  hjem  i  1903, 
og  i  1904  blev  han  første  Raadgiver  i  Præsidentskabet  for 
Pioner-Staven.  Fra  1907  til  1909  var  han  igen  Præsident  i 
Holland-Belgien.  I  1917  blev  han  Præsident  for  Pioner 
Staven,  hvilken  Stilling  han  indtog  til  1925,  da  han  blev 
opholdt  som  præsiderende  Biskop. 

Af  Profession  er  han  Ingeniør  og  har  studeret  ved  flere 
af  Amerikas  førende  polytekniske  Læreanstalter  og  Uni- 
versiteter. Han  har  været  med  til  Udarbejdelsen  af  mange 
store  Projekter  og  er  Medlem  af  Det  amerikanske  Selskab 
af  Civil-Ingeniører. 

Ældste  LeGrand  Richards,  den  nye  præsiderende  Bi- 
skop, har  hele  sit  Liv  været  optaget  af  Arbejdet  for  Kir- 
kens Sag.  Som  sin  Forgænger  har  han  udført  to  Missioner 
i  Holland.  Han  er  Søn  af  Apostel  George  F.  Richards  og 
Alice  A.  Robinson  og  blev  født  i  Farmington,  Utah,  den  6. 
Februar  1886.  Han  har  studeret  ved  De  Sidste  Dages  Hel- 
liges Handelshøjskole  i  Salt  Lake  City  og  har  været  For- 
retningsmand. 

I  Aarene  fra  1905  til  1908  var  han  omrejsende  Ældste  i 
Holland.  Han  præsiderede  over  Missionen  fra  1914  til  1916. 
Foruden  at  have  været  Missionær  i  Øststaterne,  Biskop 
over  to  Wards  og  Præsident  over  Hollywood  Stav  præside- 
rede han  over  De  sydlige  Staters  Mission  fra  1933  til  1937. 

Riskop  Richards'  første  Raadgiver  vil  blive  Marvin  O. 
Ashton.  Han  efterfølger  Biskop  David  A.  Smith.  Ældste 
Ashton  blev  født  i  Salt  Lake  City  den  8.  April  1883.  Hans 
Forældre  var  Ældste  Edward  T.  Ashton  og  Effie  W.  Mor- 
ris Ashton.  I   1907 — 1909  var  han  Missionær  i  England. 

Siden  da  har  han  været  Biskop  over  Wasatch  Ward,  første 
Raadgiver  i  Granite  Stavs  Præsidentskab  og  Præsident  over 
Highland  Stav  i  Salt  Lake  City. 

Som  Efterfølger  for  Biskop  John  Wells  som  anden  Raad- 
giver i  det  præsiderende  Biskopsraad  er  Ældste  Joseph  L. 
Wirthlin  blevet  valgt.  Han  er  født  i  Salt  Lake  City  den  14. 
August  1893  som  Søn  af  Ældste  Joseph  Wirthlin  og  Emma 
Hilstead  Wirthlin.  I  1913 — 1914  var  han  omrejsende  Æld- 
ste i  Den  schweizisk-tyske  Mission.  Han  har  været  Biskop 
over  det  33.  Ward,  og  da  det  nye  Kald  kom,  var  han  Præsi- 
dent for  Bonneville  Stav  i  Salt  Lake  City. 

Sammen  vil  disse  Mænd  præsidere  over  Biskopperne  i 
de  forskellige  Wards  og  lede  Kirkens  timelige  Affærer.  De 
staar  som  Ledere  af  det  aaronske  Præstedømme,  som  har 
Myndigheden  til  at  forrette  Evangeliets  ydre  Ordinancer, 
og  hvis  Kvorummer  bestaar  af  Diakoner,  Lærere  og  Præ- 
ster. Under  deres  Omraade  sorterer  Kirkens  Velgørenheds- 
arbejde for  de  fattige  og  trængende,  ligesom  ogsaa  Mod- 
tagelsen af  og  Regnskabet  over  Tiendeydelser.  Det  præsi- 
derende Biskopsraad  udarbejder  ogsaa  financielle  og  sta- 
tistiske Rapporter  og  overvaager  Projekteringen  og  Opfø- 
relsen af  alle  Kirkens  Bygninger. 


Kirkelige  Nyheder  fra  hele  Verden. 


APOSTEL  Reed  Smoot,  der  kan  glæde  sig  ved  et  udmærket 
Helbred,  fejrede  fornylig  sin  76  Aars  Fødselsdag.  Ældste  Smoat 
tilbragte  største  Delen  af  Dagen  paa  sit  Kontor.  Om  Aftenen 
fejrede  hans  Familie  ham.  I  Dagens  Løb  modtog  Utah  Senatoren 
mange  Lykønskninger. 

BESKIKKET  til  at  præsidere  over  Den  vest-tyske  Mission  er  Bi- 
skop M.  Douglas  Wood  fra  Wasatch  Ward  i  Salt  Lake  City. 
Ældste  Wood  vil  blive  Præsident  efter  Philemon  M.  Kelly,  som 
har  staaet  i  Spidsen  for  denne  Mission  de  sidste  tre  Aar.  Præ- 
sident Wood  blev  født  i  Salt  Lake  City  den  6.  Maj  1903  og  var 
Missionær  i  Tyskland  fra  1925  til  1927.  Sammen  med  sin  Hu- 
stru Søster  Evelyn  Nielson  Wood  og  deres  Barn  vil  han  rejse 
til  Europa  omkring  den  1.  Juni. 

ÆLDSTE  Lester  F.  Hewlett  er  fornylig  blevet  beskikket  til  Præ- 
sident for  Tabernakel  Koret.  Som  saadan  vil  han  lede  dets  daglige 
Forretninger.  Ældste  Hewlett  har  udført  en  Mission  i  Storbri- 
tanien  og  har  været  aktiv  i  Kirken  i  mange  Aar. 

Fra  Missionsmarken. 


BANDERS:  Fredag  den  22.  April  begravedes  den  21aarige  Evald 
Hansen,  Søn  af  Baneformand  Hansen  og  Hustru,  Haderslev,  tid- 
ligere Bjerregrav  ved  Randers.  Begravelsen  foregik  fra  det  store 
og  smukke  Kapel,  hvor  Kisten  var  omgivet  af  mange  Kranse  og 
Blomster.  Der  var  Taler  af  Grenforstander  Marius  Poulsen  og 
Missionspræsident  Mark  B.  Garff,  som  begge  talte  trøstende  til 
de  efterladte.  Vi  udtrykker  vor  Medfølelse  for  Familien  i  den 
store  Sorg. 

BANDERS:  Fredag  den  29.  April  afholdtes  der  Primary  Fest  i 
Banders,  hvor  16  Børn,  32  Voksne  og  Missionærer  tilbragte  et 
Par  behagelige  Timer  i  hinandens  Selskab.  Der  udførtes  et  godt 
Program,  bestaaende  af  Tale,  Sang  etc.  Aftenen  gav  et  pænt 
Overskud.  Kl.  21,30  sluttedes  med  Taksigelse  og  Sangen:  »Pris 
Gud  fra  hvem  hvert  Gode  kom«. 

SØNDERBOBG:  Lørdag  den  23.  April  afholdt  Sønderborg  Gren 
en  Fest  til  Fordel  for  Dansk  Missionærforening.  Festen,  som  var 
meget  vellykket,  afholdtes  i  Mødelokalet  i  Æblegade  5  og  lede- 
deh  af  Jes  P.  Jessen.  Følgende  Program  blev  udført:  Fælles- 
sang)) Vi  glædes  og  frydes  i  Sang  med  hverandre«,  Bøn  ved 
Grensforstander  Marius  Løvendal  fra  Esbjerg.  Velkomsttale  af 
Jes  P.  Jessen.  Missionær-Kvartet.  »Stemme  Pantomine«  af  Emil 
Westphal  og  Ældste  Balph  Bertelsen,  denne  høstede  stort  Bi- 
fald. Mundharpe  Solo  af  Harry  Christensen.  »En  Tildragelse  i 
en  Ventesal«  af  Jes  P.  Jessen,  Gudrun  Alstrup  og  Emil  West- 
phal, foraarsagede  stor  Jubel.  Auktion  over  indkomne  Pakker 
affødte  ligeledes  stor  Jubel  og  mange  Overraskelser.  Efter  Auk- 
tionen indtoges  Forfriskninger,  og  Pakkerne  med  spiselige  Va- 
rer deltes  imellem  Køberen  og  Giveren.  Dernæst  en  Forret- 
ningsreklame  af  Paulina  Hansen.  En  Mundharpe-Solo  af  Herr 
Thyesens  lille  Søn,  Thorvald.  Marius  Løvendal  giver  et  Par  af 
sine  muntre  Numre.  Skyggebilleder:  Blindtarms-Operation  i 
gamle  Dage  af  Ældste  Bertelsen,  Higginson  og  Herr  Walther 
Westphal.  Broder  Joh.  Christensen  udførte  til  Slut  et  Nummer 
som  Linedanser.  Til  Stede  var  29  og  der  indkom  et  pænt  Beløb 
til  Missionærfonden. 

Festen  sluttedes  med  Sangen  »Der  er  et  yndigt  Land«  og  Tak- 
sigelse ved  Ejnar  Nielsen. 

AALBOBG:  Søndag  den  22.  Maj  havde  Grenen  den  Glæde  at 
have  Præsidenten  over  den  vest-tyske  Mission,  Philemon  M. 
Kelly  med  Hustru  til  Stede  baade  i  Søndagsskolen  og  ved  Guds- 
tjenesten om  Aftenen.  Det  var  interessant  at  høre  om  deres  Be- 
søg i  Palæstina  paa  de  Steder,  hvor  Jesus  havde  vandret,  og  om 
Aftenen  talte  saavel  Præsident  Kelly  som  Str.  Kelly  levende  og 
fængslende  om  Evangeliets  Kræfter  og  Gaver,  og  om  dets  mange 
Tilkendegivelser  baade  paa  Kristi  Tid  og  i  de  sidste  Dage. 

AALBORG:  Udflugt:  Den  13.  Maj  havde  Ungdomsforeningen  ar- 
rangeret en  Cykletur  »Ud  i  det  blaa«.  Kl.  10  samledes  26  Del- 

t-agere  i  Kirken,  hvor  der  blev  holdt  Bøn  og  Sang  inden  Starten. 
Det  var  ideelt  Vejr  med  straalende  Solskin,  men  man  var  ikke 
kommet  langt,  før  end  en  formelig  Orkan  blæste  op,  den  af- 
skrækkede imidlertid  ingen,  men  gjorde  sit  til,  ligesom  en  en- 
kelt Punktering,  at  forhøje  Charmen  ved  Cykleturen,  og  efter  en 
Times  Kørsel  naaede  man  mellem  lyngklædte  Bakker  frem  til 
Povlstrup  Sø,  som  var  Turens  Maal. 

Her  blev  først  Frokosten  fortæret,  og  derefter  blev  der  leget 
og  spillet  Bold,  og  man  kunde  nyde  den  frie  Natur,  indtil  Tids- 
punktet for  Hjemturen,  som  var  sat  temmelig  tidlig,  da  Ungdoms- 
foreningen havde  stor  Festlighed  om  Aftenen. 

Saadanne  Ture  er  meget  værdifulde,  da  man  lærer  hinanden 
bedre  at  kende  og  lærer  at  holde  af  Naturen,  og  da  man  var 
hjemme  Kl.  4,  var  alle  et  smukt  Minde  rigere. 

Kl.  7,30  samme  Aften  afholdtes  gult  og  grønt  Bal. 

Denne  Aften  havde  Ungdomsforeningen  sørget  for  et  righol- 
digt Program.  Efter  at  Forsamlingen,  som  var  paa  et  lille  Hun- 
drede Mennesker,  hvoraf  mange  Venner,  var  budt  velkommen, 
aabnede  Grensforstander  Homer  Petersen  med  Bøn  og  Missio- 
nærAksel  Mathiesen  talte  over  Valgsproget,  og  derefter  blev  det 
egentlige  Program  udført. 

Først  afholdtes  Konkurrence  imellem   to   Hold   Skuespillere   i 
samme  Skuespil,  som  gjorde  stor  Lykke;  i  Pausen  solgtes  Stem 
mesedler  paa  de  tre  Kandidater  til  gult  og  grønt  Ballets  Dron- 
ning og  Forsamlingen  underholdtes  med  en  Duet  af  Str.  Judith 
Wagner  og  Ulla  Jespersen  og  en  Solo  af  Str.  Edith  Gugligmet  ti 

Gleanerpigerne  serverede  nu  nogle  dejlige  Forfriskninger, 
som  fandt  rivende  Afsætning. 

Nu  fulgte  en  stor  Begivenhed  i  Ungdomsforeningernes  Histo- 
rie, idet  der  for  første  Gang  i  Danmark  fremførtes  en  Danse- 
opvisning, som  Led  i  Ungdomsforeningens  Program  og  paa 
Initiativ  af  Missionær  Boyce  Hansen.  Det  var  en  meget  smu!: 
Vals,  som  blev  fremvist  af  følgende  4  Par: 

Ingemann  Bendtsen   og  Judith  Wagner, 
Rudolf  Løj  borg  og  Mary  Sandberg. 
Børge  Klitgaard  og  Edith  Petersen, 
Andreas  Fristrup  og  Ellen  Jørgensen. 
Dansen  blev  smukt  udført,  og  efter  et  velfortjent  Bifald  maatte 
Parrene  paa  Gulvet  igen. 

Derefter  blev  Missionær  Royce  Hansen  kaldt  frem  og  over- 
rakt en  Buket  Blomster  med  Tak  for  det  store  Arbejde  og  den 
dygtige  Undervisning. 

Stemmesedlerne  var  nu  optalt,  og  Str.-  Edith  Petersen  blev 
kronet  som  Ballets  Dronning  for  1938  med  Str.  Mary  Sandberg 
og  Str.  Ellen  Jørgensen  som  Hofdamer.  Dronningen,  aabnede  nu 
Ballet,  som  var  den  sidste  Del  paa  Programmet,  indtil  der  blev 
sluttet  med  Bøn  af  Distriktspræsident  Eldred  Lee. 

Det  var  en  meget  vellykket  Aften,  som  ogsaa  gav  et  pænt 
Overskud. 

Olaf  Mortensens  Bogtrykkeri, 


